Rhea (avis)
Rhea est genus magnarum avium sine volatu familiae Rheidarum ordinis Rheiformium. Carina in sterno caret. In America Australi invenitur, Struthionis cameli et Dromaii novaehollandiae remote cognata. Plurimi taxinomiae eruditi duas species exstantis agnoscunt, quae sunt Rhea americana et Rhea pennata. Index Ruber IUCN Rheam tarapacensem tertiam speciem agnoscit; qui index rheas americanam et tarapacensem paene periclitatas in earum patriis aestimat, cum rhea pennata iam vigeat. Praeterea, ferus rhearum americanarum grex in Germania crescere videtur.

Etymologia 

Nomen rhea, primum anno 1752 a Paulo Möhring propositum, ex Rhea, una ex Titanibus in mythologia Graeca, appellatur, cuius nomen, in lingua Graeca ῾Ρέα, ab ἔρα 'solo' deduci putatur, aptum quia haec avis volatu caret atque super solum habitat.

Taxinomia et systematica 

Genus Rhea a Maturino Iacobo Brisson, zoologo Francico, anno 1760 introductum est, Rhea americana typo generis.

Species exstantes 
Generi sunt duae species exstantes et octo subspecies.

Fossilia 
 †R. fossilis Moreno & Mercerat 1891
 †R. mesopotamica (Agnolín & Noriega 2012) [Pterocnemia mesopotamica Agnolín & Noriega 2012]
 †R. pampeana Moreno & Mercerat 1891
 †R. subpampeana Moreno & Mercerat 1891

Rhea pennata non semper in genus Rheam digerebatur. Die 7 Augusti 2008, American Ornithologists' Union, ultimus adversarius, coniunctionem generum Rheae et Pterocnemiae sanxit, ut solum genus Rhea maneret. Rhea nana, alia species tertia, a Ricardo Lydekker anno 1894 descripta est secundum unum ovum in Patagonia inventum, sed eruditi hanc speciem nomen falsum hodie considerantur.

Notae

Nexus externi 

 Pelliculae. Internet Bird Collection.

Aves Americae Meridionalis
Aves Argentinae
Aves Boliviae
Aves Brasiliae
Aves Paraquariae
Aves Peruviae
Aves sine volatu
Aves Uraquariae
Fauna Chiliae
Genera animalium
Genera animalium ex hominibus mythologicis appellata
Palaeognathae
Rheidae
Taxa Brisson
Taxa 1760